Iasper Heywood
Iasper Heywood (Jasper seu Gasper Heywood; 1535 - 1598) fuit interpres fabularum Senecae iunioris in lingua Anglica; primus etiam Iesuitarum in Anglia intravit. Iasper Heywood, filius poetae scriptorisque scaenici Ioannis Heywood, natus est anno 1535. Socius fuit collegii Merton universitatis Oxoniensis; e hac societate vi expulsus anno 1558 in collegio Omnium Animarum electus est eodem anno; sed Elizabeth I regnante ex Anglia ut Catholicus post annum 1561 fugit. Per duodeviginti annos fuit professor theologiae moralis et controversiae in collegio Iesuitarum Dilingae. In Anglia missus 1581 mox revocatus est. A patria perpetuus exsul Neapoli mortuus est die 9 Ianuarii 1598.